b"\n_START_ARTICLE_\nAnastacia\n_START_SECTION_\nZa\xc4\x8detki\n_START_PARAGRAPH_\nOdra\xc5\xa1\xc4\x8dala je na Manhattnu z mamo, bratom in sestro. Pri 13ih so ji odkrili Crohnovo bolezen. V devetdesetih, preden je za\xc4\x8dela svojo pevsko kariero, se je ob\xc4\x8dasno pojavljala na MTV-ju v videospotih skupine Salt-N-Pepa leta 1988. V lepotnem salonu, kjer je delala, so jo odpustili, ker je bila 'preglasna'._NEWLINE_Nase je bolj resno opozorila leta 1998 v na MTV-jevem talent showu - The Cut, kjer je zasedla drugo mesto, vendar je bila komisija tako navdu\xc5\xa1ena nad njo, da ji je priskrbela snemalno pogodbo z Daylightom.\n_START_SECTION_\nNot That Kind in Freak of Nature\n_START_PARAGRAPH_\nV za\xc4\x8detku leta 1999 je iz\xc5\xa1el njen prvi single z naslovom I'm Outta Love in v nekaj tednih dosegel vrhove evropskih lestvic. Album Not That Kind je iz\xc5\xa1el junija in bil prodan v ve\xc4\x8d kot 7.000.000 kopijah po celem svetu. Drugi album Freak of Nature je bil \xc5\xa1e bolj uspe\xc5\xa1en (tudi v ZDA). Single\xc2\xa0\xc2\xbbOne Day In Your Life\xc2\xab\xc2\xa0je pristal na prvih mestih skoraj vseh ve\xc4\x8djih lestvic._NEWLINE_Leta 2002 so jo pri FIFI prosili, \xc4\x8de bi zapela uradno himno nogometnega prvenstva na Japonskem in Ju\xc5\xbeni Koreji. Anastacia je povabilo sprejela in na otvoritvi nastopila s skladbo\xc2\xa0\xc2\xbbBoom!\xc2\xab.\n_START_SECTION_\nDiagnoza: Rak na dojki\n_START_PARAGRAPH_\nJanuarja 2003 se je zaradi bole\xc4\x8din v kri\xc5\xbeu odlo\xc4\x8dila za operativno zmanj\xc5\xa1anje dojk. Na rutinskem pregledu so ji odkrili za\xc4\x8detno fazo raka na dojki. Ker je bil pravo\xc4\x8dasno odkrit, so ga z operacijo uspe\xc5\xa1no odstranili. Ustanovila je Anastacia Fund, s katerim pomaga mladim \xc5\xbeenskam z rakom na dojkah in jih spodbuja da opravijo pregled._NEWLINE_Ker je po operaciji in radioterapiji delno izgubila glas, ni nastopala. Ve\xc4\x8dino \xc4\x8dasa je porabila za pisanje in ustvarjanje novega zvoka za svoj tretji album.\n_START_SECTION_\nSprock\n_START_PARAGRAPH_\nMarca 2004 se je vrnila na glasbeno sceno s singlom\xc2\xa0\xc2\xbbLeft Outside Alone\xc2\xab\xc2\xa0in z njim napovedala novo plo\xc5\xa1\xc4\x8do ter nov stil glasbe. Album Anastacia je iz\xc5\xa1el aprila in \xc5\xa1e vedno velja za njen najbolj\xc5\xa1i in najuspe\xc5\xa1nej\xc5\xa1i album do danes. Single\xc2\xa0\xc2\xbbSick & Tired\xc2\xab\xc2\xa0je bil ravno tako uspe\xc5\xa1en kot njegov predhodnik. S ponovno izdajo singla\xc2\xa0\xc2\xbbLeft Outside Alone\xc2\xab\xc2\xa0v ZDA je \xc5\xbeelela pridobiti nove poslu\xc5\xa1alce vendar ji zaradi slabe promocije ni uspelo._NEWLINE_Ko so Anastacio vpra\xc5\xa1ali, naj opi\xc5\xa1e svoj stil je dogovorila: Sprock - kombinacija soula popa in rocka. \xc5\xbdelela je ustvariti rock, vendar je hotela obdr\xc5\xbeati spevne pop melodije in jih prilagodila svojemu soulovskem glasu. Kasneje je ime Sprock za\xc5\xa1\xc4\x8ditila in ga uporablja tudi uradno.\n_START_SECTION_\nPregled preteklih let\n_START_PARAGRAPH_\nOd septembra 2004 od avgusta 2005 je Anastacia potovala po svetu in s svojo ekipo glasbenikov, plesalcev, prijateljev in drugih sodelavcev nastopala po vseh ve\xc4\x8djih mestih (tudi v Ljubljani). Live at last DVD je dosegel prvo mesto na ve\xc4\x8d evropskih lestvicah. Novembra 2005 je izdala tudi zbirko uspe\xc5\xa1nic Pieces of a Dream. Na albumu pa so tudi 4 do takrat ne izdane pesmi (\xc2\xbbEverything Burns\xc2\xab,\xc2\xa0\xc2\xbbPieces of a Dream\xc2\xab,\xc2\xa0\xc2\xbbI Belong to You\xc2\xab\xc2\xa0in\xc2\xa0\xc2\xbbIn Your Eyes\xc2\xab). Po turneji se je odlo\xc4\x8dila, da se za nekaj \xc4\x8dasa umakne iz glasbene scene.\n_START_SECTION_\nVrnitev\n_START_PARAGRAPH_\nAprila 2008 je Anastacia naznanila izid novega albuma Heavy Rotation. Oktobra je izdala prvi single\xc2\xa0\xc2\xbbI Can Feel You\xc2\xab, konec leta pa je na radijske postaje poslala\xc2\xa0\xc2\xbbAbsolutely Positively\xc2\xab. 17. september 2009 je Heavy Rotation postal na voljo uporabnikom iTunes v ZDA. Junija je v Rusiji za\xc4\x8dela svojo drugo evropsko turnejo, ki je po\xc5\xbeela pohvale iz strani obo\xc5\xbeevalcev in tudi kritikov."